Marianne Koch Knudsen

Marianne Koch Knudsen (født 1952) er en norsk forfatter og tidligere forlagsredaktør.

Marianne Koch Knudsen har først og fremst arbeidet i redaksjonen i Gyldendals barne- og ungdomsbokavdeling, der hun begynte i 1980. I 1996 ble hun redaksjonssjef, forlagssjef i 2003 og hovedkonsulent fra 2005. Hun ble hedret med NBU-prisen da hun avsluttet forlags-karrieren i 2014. 

Hun har sammen med flere forfattere og redaktører stått for bokserier, oversettelser og utgivelser av bøker for barn og unge. Hun har blant annet vært medansvarlig for forlagets bokverk Hugin og Munin, som fikk Grafills Bokkunstpris i 1995, for flere oversettelser av Ole Brumm. Hun er forfatter av flere pekebøker med Anne-Cath. Vestly sine historier om Mormor og de åtte ungene og Knerten, mange av disse illustrert av Hans Jørgen Sandnes.

 Referanser 

Kategori:Norske forleggere
Kategori:Norsk barnelitteratur
Kategori:Vinnere av bokkunstprisen
Kategori:Fødselsdato ikke oppgitt